Der ich gab vúr eigen· mich gar· minú iar
Der ich gab vúr eigen· mich gar· minú iar·
nach ir hulden· von schulden· moͤht is niht haben rat·
wan si mag erzeigen· so vil· den si wil·
gv̊ter dinge· da ringe· von sin gemvͤte stat·
schoͤne lob vnd heil· svnder meil·
hat dú reine· swie kleine· si troͤste mich·
ir lob ich doch kv́nde· got sv́nde· si niht·
dc si mich vbersiht·

NV han ich gedingen· ie doh· dc si noch·
dú vil svͤsse· mir buͤsse· die langen swere min·
sol mir niht gelingen· von ir· so get mir·
in min herze der smerze· dc ich mv̊s in iamer sin·
weis niht ein wib· der min lib·
frum vnd ere· noh mere· moͤhte han·
dan ieman· gesvnge· gelunge· mir da·
min leit were anderswa·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse